gentaiscool/nusaparagraph_topic huggingface dataset:
Pallubasa niak carita riboko appalluanna. Riolo Pallubasa kanreang pajama buru tau rawa. Ka inne Pallubasa ri pare’ battu isi battangna ji tedonga tena kajjala ribalukang. Injomi jai pajama buru na ngai inne Pallubasa ka sikammai Coto Mangkasara. Pallubasa na Coto mangkasara sikkamai bahanna anjo daging tedong na isi battangna tedong. Niak tong maraengna battu ri Kuahna. Punna Pallubasa lambasaki kuahna, punna Coto mangkasara gantalaki kuahna na le’leng. Pallubasa niak poe ciri khasna ka injo kuahna ri sareangi kunyi’ bayao matah na sanggara kuluku. Pallubasa rikanrei siagang kanre kebo akkulle na pare' bassoroki. sareang tongi sambala na limo kacci ri kuahna na tambah annyamang.

Topic: food & beverages
Menurut ku nakke, dasarak na antu mi pengeluaran ta ulang ulang. Setuju ki kah kana katte anjama barak kulle ni gappa penghasilang, nampa anjo penghasilanga ni pakei barak kulle ni pannoi kebutuhan hidup ta. Dana darurat todong ni bolik ki tujuan na barak kulle jaga jaga punna niak apa apa tena na ni dugai terjadi. Contoh ki kana mi anjo tena ya ni duga misal na garring ki, lekba mo jelasak penghasilanga kulle ammari. Mingka pengeluaran na harusuk ki narrusuk ni pannoi. Contoh na biaya anak anak ka assikola. Ri kondisi kamma ya anjo, lekba mo pasti keuangan na tak ganggui. Nampa pasti na anjo pos pos doek ka anjari berantakangi todong.

Topic: slice of life
Niak sekre hal antu tena lekba ku duga ii hahaha. Kamma kamma anne nakke sitaung ma ku geluti anne lari aa. Tena tong ja na allo allo, minimal lalang na siminggu sikali. Nakke todong team antu na ngai lari kaleng kaleng, manna mamo kadang nakke ku agangi taua. Lari kaleng kaleng ta menurut ku nakke kulle na pacu kaleng ta siagang labbi fokus punna erok ki lari. Punna lari ki siagang taua kan biasa ni agangi carita padahal tak poso poso ki. Ohyaa kelebihan na olahraga lari yaa anne kulle na parek tinro ta labbi nyamang siagang punna bangung ki ri baribbasak labbi segar ki ni sakring. Selain na anjo na pareki perasaan ta labbi nyamang todong.

Topic: sports
Punna berlibur ri Penang, Malaysia anne transportasia wajikki nijalling punna ero' lammoro akkaliling siagang wisata ri Penang. Penang anne rikenalki pa'rimpunganna wisata medis ri jaia tau ri Indonesia nasaba' kualitas medisna anne baji'ki siagang lammoro'ki balinna anjari alasanna tau Indonesia mae ri Penang. Salah se'rena anne pammantangang wisata terkenal ri Penang anne Bukit Penang anne anjari ikon ri Penang. Punna ero' sangenna ri puncakka, taua wajikki ammake kereta kabele' punna ero nanikmati pemandangan ri gardu pandang kaccinikang ri bukitka. Punna ero akaliling siagang jappa jappa ri penang, nia appa kendaraan kulle ripake rinni. Nia' Bus Rapid, Bus Hop On Hop Off, CAT Free Shutle Bus, siagang Taksi.

Topic: leisures
Olahraga arung jeram iamiantu olahraga jekne rekreasi ammake lepa-lepa gatta untuk ammayuk na susuri alurukna ri sepanjang jeknek binanga. Loe tau ang-ngai anne olahraga jekne ka sabak menantang siagang kulle berkelompok. Manna simata-mata untuk akrannu rannu, olahraga anne poeng niak sikuntung kabajikan mae ri fisik siagang mental. 
Olahraga arung jeram anne iamiantu aktivitas kale niaka ampare mae ri sekre tau bahagia siagang niak tompa tantanganna. Ammake kale bagiang ratengang, katte parallu na sorong papanna lacci-laccirang siagang ni pinawang semangat untuk na laloang binanga sumpaeng. Gerakan mendayung anne kulle na pakalompo urat lima, kale siagang salanggang. Punna sementara tinggi arus binanga, otot anjari jama lebih terasak.


Topic: sports
Erok tongi anakku, Aleea nacoba akkarena ualarak tukak, lekbakna kucarita kua riolo game na ammak maraengi surang game na Aleea. Anjo riolo niak nikana game ularak tukak, nigocoki ammake dadu. Punna sekre niguppa, majuki sekre langkah. Kamma tongi punna rua sanggenna annang jappaki sesuai sikura niguppa dadua. Ri tangnga aganga, punna niguppai cappa’ rawana tukaka, naiki sanggenna cappa’ tukak  ratea, sangenna narapik cappak kotaka. Erok tongi nacinik surang na isseng antekamma tanjakna anjo game ka. Ka kamma-kammayya anne sukkara’mi memang niak game salloa, lanyyak ngasengmi nipakamma game HP anjo sukkaraka nikarenai. Anjomi punna niak anakta bajik kipa issengi surang anne game salloa ngaseng kamma ularak tuka’, ludo, monopoli, pokokna jai game salloa.

Topic: technology
Zaire, ri kamma annea arengna Republik Demokratik Kongo, simata lekbaki tampil ri sekre turnamen Piala Dunia, ri Jerman Barat ri taung 1974. Penampilan aneh poeng Zaire na paccinikang lalang sajarah Piala Dunia paraia gaukang. Semenjak ni beta lalang rua pertandingang grup pertama paraia Skotlandia siagang Yugoslavia, paraia parallu menghadapi Brasil ri laga terakhirna. Brasil langsung ungul 2-0 ri 10 manit kalakbusang siagang angguppa tendangan bebasak. Wattunna wasit na tui paliuna menandakan Brasil kulle na lakukang tendangan bebas, tiba-tiba bek Zaire Mwepu Illunga anyempak golok. Komentator akkana Ilunga tena na issengi aturan siagang kajariangna angguppa kartu didi. Sabak kamma anjo ia dengan sengaja na tahan golok siagang limanna.

Topic: sports
Injo kanre-kanreanna tau Mangkasarakka nia rahasiana. Se’rea punna kanre lompo, kammami Coto, Pallu Basa, Konro, Pallu Cekla, maraenna rampana loe, iami injo pole salloi nipallu. Kaminang assipaka pole punna nipallu kayui, kammayya Coto. Nia bau-bau kayu antama ri cotoa, na iami injo assipa. Punna se’rea coto, loe tongi tau angngungi assipaki cotoa punna jekne pabbisang berasa nipassipallu nai rurungan dageng dan buku-bukunna. Kamma tompi punna appareki tawwa Pallu Ce’la, punna salloi palluna ri koronga, sallo tongi tahanna akkulei ampak iereka lima allo dikandokang na tena dibambangi. Inne Pallu ce’layya biasaji nipake ri loe rupa juku, mingka kaminang cocoka na porea punna nakke iami antu ri juku boluwa. 

Topic: food & beverages
Panti Asuhan maraeng Panti Sosial Asuhan Anak (PSAA) nikana tong Lembaga Kesejahteraan Sosial Anak (LKSA) iyaa mi antu nikana lembaga sosial nirlaba anjo anjari tampak pitara , pilajarak ananak yatim, yatim piatum siagang ananak sangsara. Niak jai artinna Panti Asuhan, antumi nikana : Nakana Depsos RI (2004 : 4) , Panti Sosial Asuhan Anak nikana sekre lembaga usaha kabajikan sosial antu attanggung jawab sare pelayanan kabajikan sosial ri ananak tenayya ballak na siagang tau toana, na parek santunan ananak, na sare kulle anjari panggantina tau toang nakulle niak tong kesempatan na luarak, cocok, siagang bajik battu ri sipak na singkamma ni harapkan anjari bagian battu generasi erok lanjukkangi cita cita bangsa.

Topic: leisures
Ri wattunna jam salapang kopi lattea siagang se're kopere' alat-alatka ripasadiangi. Nia' apron, pinset, kuas, tussuk gigi, tisu basaya, tisu mara, alas, siagang kanreang siagang inungang palsua ri lalagna kotakka. Anne jamang-jamanga tena na umum ri taua, anne jamang jamang arenna panggatoro kaccinikangna kanreanga atau risebutki food stylish. Anne jamang-jamanga tena na umum ri taua, mingka rata rata taua anjamma anne sannang tarussuki narasa. Arenna anne taua Emilia, ri tahun ruampulo sabbu salapang akkarumalla ri 20009 sanggenna kamma kammayya anne. awalanna anne Emilia anjari panggatoro kaccinikanga kanreanga anjari pa'foto-foto. Ri se're wattua anggapai jamang-jamang foto kanreanga na rinjomi awala'na kullei kamma anne. 

Topic: food & beverages
Ri masa pandemi anne akkoko anjari kegiatan ringai jai tau. Nasaba' ri pandemi taua nia' ji ri balla'ka anjari taua a'boyai aktivitas kulle rilakukan ri balla'ka. Jai tau angai akkoko anne anjari bibit tanamanga anne ampanaiki balinna. Akkoko anne jai manfatana ri pakasia' mentalka siagang kalenga. Kasia'na anne akkokoka makase're kullei nagapa vitamin D nasaba' punna akkoko ri bari'basa anjo tappapar ki tarrangna alloa. Matu-matuna anne vitamin D a kullei napakassa sistem ka'balana kalea, nakurangi resiko kankerka, siagang nahindari diabeteska. Akkoko kulle tongi napabaji' kualitas tidur siagang najagai battala'na kalea tena na labbi. Akkoko anne kulle rikana singkamaji siagang olahragayya nasaba'  ototka ripakei.

Topic: leisures
Tala niak begai punna kanre-kanreang nibalukkang ri ballakta, tala niak matena jeka iyya ka taua sanging eroki nganre allo-allo. Lompoi potensina punna kanre-kanreang nibalukkang, kamma kanrejawa tradisional biasayya niak ri pasaraka, atau kanre-kanreang nangaia taua Indonesia. Maraenganna anjo, kulle tongki sungke warung, manna cakdi ji ri ballakta. Apalagi punna anjo tampakna jai tau kosang atau ammani battu ri pasaraka, kantorok, tampak pakkuliang, biasa jai tau erok nganre bari’basak. Punna kanre-kanreang iyya nibalukkang, biasa sikekdekji modalakna niparallu, mingka jai sawalak niguppa. Apalagi kaparalluang mentodo’ anjo kanre-kanreanga njari tenaja rugita punna kicobai ri ballakta. Punna allo jumaki kulle tongki bagei mange ri taua anjari sakka'.

Topic: business
Komporo anjari ewangang wajikka ripake ri daporo'. Punna tena komporo, tenna kulle taua appallu kanreanga ri ballaka. Jai macamna anjo komporoka, nia' komporo' gas, komporo' induksi, siagang komporo' listrik. Komporoka anne nia labbi siangang kurangna ngaseng. Taua kadang-kadang sawala'ki namaraengi komporo' cocoka ri daporo'ka. Nia' carana ammile komporo situju kaparalluangna. Komporo induksi anne tena na bambang bawa'na nasaba tena nia' pepena. Komporo' induksi anne bambangna riparekang ri kacana siagang logamna sibunutulu'ki siagang wajan kacayya, Anne kacana cippaki' bambang. kurangna anne komporo induksia tena ngaseng komporo' kulle ripake. Kompor gaska labbina kaccinikang ki pepe'na, tena tergantung siagang listrik. Kurangna anne sawalaki ripatangkasa siagang nia bahayana gaska punna boncoro'ki

Topic: food & beverages
Punna erokki ammantang ri Hotele Claro gampangji cara na. Kulle ki sewai kamara’ na ri aplikasi hotele ri hp ato erokki sewa kamara’ langsung ri Hotele Claro ri Resepsionis na. Baji’ ki punna ri sewa mentong mi kamara’ na ri hp ta ka tena na la’busu’ kamarana’ yang di keroki ya. Anjo alamatna hotele Claro niak ri jappa Andi Pangeran Pettarani no. 3. Punna niak maki ri jappa fly over na jappa Urip Sumoharjo terus maki sanggeng na ri cini gedung hotele na anjo hotel Claro gedung dallekang na gedung beru 10 lantai, ri bokoanna niak gedung riolo 17 lantai. Punna battu ki siagang oto kulleki antama ri dallekang na ka parkir oto dallekang. Punna bettu ki siagang motoro’ kulleki parkir ri bokoanna hotele Claro.

Topic: leisures
Jogja anne selalui napare hatia nakukkuki. Budayana ri Jogja kantalak inji, tau-tauna sopan siagang gammara'na alamna. Nia' pirangna momen ri Jogja siagang caritana tenna kulle rikaluppai. Makase're ri Mercusuar Pantai Baron Gunung Kidul anne naikki rodong ri tangga sampulo daparak sanggena mae ri puncak. Le'bana ri puncakka anne pemandangan bukit-bukit buloa a'dempe'ki tarrangi ritaba alloa siagang accini taua akkarena ri Kassi ri bo'bona Mercusuar. Rasa kamallakang mae ri bo'bona mercuasarka dibetai siagang rasa penasaranga. Ri Hutan Pinus Imogiri anne rasana nyamangi nasaba' rinjo gerimiski siagang jai mahluk hidup rinjo a'bage katallasang. Rinjo sempat memo-mempo sallo ri gubukka ammikkiri antekamma anne alamka punna kullei akkana. Rasana anjo sangkami a'bicara siagang alam.

Topic: leisures
Kamma anne, punna katte tena pa niak pasangan ta, tena pa ni berkeluarga, atokah tena pa ni punnai income antu gannak gannak ka, katte harusuk ni sisihkan 5-20% income ta mae ri lalang dana darurat. Contoh na punna katte income na jamang jamang ta 5 juta, nahh anjo dana darurat ka katte ni kumpulukanga harusuk kikulle ni bangung barakkulle ni parek tuo ta selama na 6 ulang mae ri muko siagang dana antu harusuk ka katte ni kumpuluk kan minimal 60 juta. 60 juta anjo kulle ni pake katte punna sewaktu waktu ni taba ki PHK atokah terjadi antu krisis ekonomi atokah wabah singkamma ya covid anne. 

Topic: slice of life
Nilansir battu ri Healthline, gangang toge niak kandungang zat bassi, vitamin C siagang zinc. Iyaminjo anne ganganga nikuai bajik untuk sisting pencernaanna taua. Tania injo pole toge loe todo’ kabajikanna untuk buru’-buru’nea kammai natingkatkangi pitalitaska, napaballei impotensia, siagang maraenga pole. Kabajikanna anne togea untuk kagassinganta kulle tongi niguppa punna allo-alloki angnganre toge. Kulleki olah anjari pallu-palluang nyamang, kamma gangang banning, oseng-oseng, ga’ga tongi pole punna nitumisiki. Toge bajik tongi untuk matayya nasabak loe antioksidanna njari nalindungi matayya battu ri radikal bebasaka. Punna rutingki angnganre toge allo-allo pasti nikasiaki puila’ bajik matangta, tea maki mallaki guppa rabung punna toa maki. Njari ambamo appakaramula maki nganre memang toge.

Topic: food & beverages
Punna niakki ri Iran, teaki kaluppai antamak mange ri masigi’ Imam Reza, annemi masigi’ paling gammarak nomorok tallu ri linoa. Masigi’ Imam Reza luarakna 598 sa’bu meterek persegi, kulle natampung sanggenna 700 sa’bu jemaah lalang sikali wattu. Tenaja ku herang punna anne masigika anjari salah sekre kebanggaanna tau Iran. Anjomi punna mangeki akjappa-jappa utamana ri Iran, teaki sanging tampak balanja nipikkirik, akboya oleh-oleh untuk kierang moterek. Kibattui tongi ballak ibadahna, punna parallu kicoba mange assambayang konjo, rugita intu aklampa ri Iran nampa tena nibattui masigi’na. Punna niak ni sengkai masigi’ todo’, usahakangi pantamakki sakka’, sollanna barakkaki katallasangta. Masigi’ apa pole anjo nilaloi, kisengkai nampa pantamakki sakka, tenaja na parallu loe, manna sikekdekji.

Topic: religion
Langsa anne se're kota ri Aceh kullei napamaju wilayah pariwisata siagang mangrove na a'matu-matu ri tambak, hasil alam, siagang nia' kanreanga. Ri Langsa nia Hotel Kartika Langsa. Anne Hotel Kartika Langsa natawarkan balinna sewa kamaraka lammoro'ki. Punna taua ero' liburang siagang perjalanan jama-jamanga ri Kota Langsa, anne Hotel Kartika Langsa anjari pilihan baji'ka. Lammoro' ki anne balinna, anne hotelka rassi tongi assareang diskon nisareangi resepsionisna. Balinna anne Hotel Kartika Langsa akkaramula ri tallu ratu' ribu sanggenna sagang tuju ratu' ribu. Punna kaci'purang taua tena naperlu khawatir nasaba' anne lokasina hoteleka strategiski, anjari lammoro'ki naccinikang pirang ga'de kanreanga ri ambani na Hotel Kartika Langsa.

Topic: leisures
Nipannarrusuki caritaya, niakmo sekre wattu namange akjappa-jappa lapong Pulandok ri birinna binangaya, napikkiriki angkanaya tenamo namalla’ malla’ ri Ia pong Buaja nasabak lekbakmi nib one ri ularaka, ulara’ lompoa. Naia battunamo anjoreng lapong Pulandok ri birinna binangaya anjo sumpaleng nasitujuang tongi niak ruangkayu tedong lompo attura sipahele-hele mange-mange. Ammantammi lapong Pulandok accinik-cinik, na tasiapai sallona anjo tedonga attura, niakmo sauruk sikayu nalari mange attuliling ri lapong Pulandok sangkamma erok appalak paralindungang. Na anjo lapong Pulandok la’bi rioloi lari, na wattunna lari tenamo naciniki angkana niak pale pakdukkuang tedong. Eroki nalumpaki natena nakullei sanngenna tukguruk naung anjoreng ri pakdukkuang rawangna tedonga.

Topic: culture & heritage
Tujuh presidenga ri Indonesiayya nia' kanreang kabajikangna ngaseng. Presidenga anjo nanggaiki kanreang tradisional Indonesiayya. Kanreang kabajikangna presiden indonesiayya jai macam-macamna. Presidenga antu nangaiki kanreang biasayya nampa nyamangi rasanna siagang nakanreki kareangna waktuna anak-anaka. Soekarno presiden pertamayya kanreang nanggaina anjo tempe,peccel, juku' rampa balado, kanre biralle siagang gangang lodeh. Presiden makaruayya, Soeharto nangaiki tahu siagang tempe. Anjo rua kanreanga wajikki nia' ri mejanga. Maraengna Soeharto nangai tongi kanre sanggara, semur lidah, pindang bandeng, sayur lodeh, siagang sambala. Habibiie, Presiden makatigayya nangaiki juku' nasaba rica'dia anne habibie hari-hari angganre juku' tunua. Maraengna habibie nannggaiki barongko, putu pesse, siagang sanggara bandang. Presiden jokowi anne nangaiki soto janganga, gangang bayam, orek tempe, tumisi kaniki mudayya siagang sate bembe solo. 

Topic: food & beverages
Berdasarkan data social-hootsuite, jumlah pengguna internet salama pandemi mengalami peningkatan sebesar 15,5% iareka singkamma siagang 27 juta tau. Battu ri jumlahna anjo, terjadi peningkatan singloe 6.3% iareka 10 juta tau ri pengguna sosial media, utamana Instagram. Menurut data Reportal ri taung 2021, Instagram iamiantu platform media sosial yang paling loe nigunakan ri Indonesia. Yaps, singloe 86,6% masyarakat Indonesia umuruk 16-64 taung ammake Instagram lalang tallasakna allo-allo. 
Angka anne menunjukkan kana sosial media lekbak anjari bagian lalang tallasakta kalengta salama pandemi. Sosial media, salain menyenangkan siagang kulle anjari media hiburan, siagang kulle nimanfaatkan untuk akboya pundi-pundi rupiah. Sabak, seiring dengan naikna jumlah pengguna sosial media, semakin loe pula masyarakat yang akboya berbagai kebutuhan melalui sosial media. Kesempatan annemi yang kulle nimanfaatkan untuk meraup keuntungan. 

Topic: business
Butuhki a'gaukang evaluasi ri lalang na ngaseng bisnis ta sikamma evaluasi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips anjo baji'ki sistem bisnis ka. Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. A'gaukang Evaluasi kulle tongi ri gaukang punna ri gappai rugia. Lalang Pajappa bisnis pasti niak ri kana rugi. Niak tong faktor-faktor a'gauk na anjo rugia ri bisnis ka. Lalang Pajappa bisnis pasti niak ri kana rugi.

Topic: business
Kahh anjo bangngia sumpaeng katte tinro ri Villa Bukit (teai perumahan penduduk) katte ni putuskan mi mae lampa ri rawa, mae ri sawah anjo ni laloi pemukiman. Ehh mingka sekalian olahraga maki deh. Katte istirahat maki sinamperek siagang agang ta anjo ni erai sumpaeng joging ri rawa na rimbun na pokok pokok ka, sambil ak rikba ri hening na lalang nga. Ri lalang katte sikbuntuluk tau tau anjo erok ka mae anjama, appilajarak, siagang ak balanja siagang maraenga todong. Iyaa senyum ki, katte senyum tongji, iyaa na sapa ki, katte todong ni sapai. Tena kulle ni gappa ngaseng anne ri kota ya toh. 

Topic: slice of life
Taung 2003 iamiantu taung tamae Nokia sementara jaya-jayana, ri wattua apapung na passuluk oleh Nokia pasti loe tau ammalli. Sangking lompona pasarak Nokia, mangka produsen assalam Finlandia anne tena na ammantang untuk menciptakan moterek produk beru. Nokia N-Gage iamiantu sala sekre bentuk inovasi Nokia untuk akbalu ri pasarak beru, terutama ri kalangan gamer. Ri wattua loe mi beredar konsol game portabel singkamma Gameboy produksi Nintendo, mingka Nokia ampakgabunh siagang perangkatna komunikasi niaka anjari keahlianna, jari memungkinkan untuk menjaring manna tania gamer. 
Mingka inovasi Nokia anne menuai kritikan, sabak desain siagang keterbatasan game eroka nikarenai, jari ri bulan Mei 2004 Nokia mencoba appassuluk pabajikanna battu ri N-Gage Classic, Lewat N-Gage QD. 


Topic: technology
Kopi sala sekrena minumang paling tenayya kungai
Kamma injo kopi lekleng, minumang anne assalakna battu ri pengolahang siagang pakkekeang biji kopi. Kana kopi pakaramulanna nia battu lalang ri bahasa Arab, arengna Oabeah battuangna iamiantu kasenggeang. Anne annaba i ka riwattuna riolo ni pareki sabagai kanre kanreang loe energina. Siagang lalang bahasa kalkun, kopi ni battuangi iamiantu kahyeh. Ri waktuna Belanda na kasiak rasanna anne kopi, na sakbuki koffie, koffie anjari kopi ri Indonesia ri wattunna Belanda na erang anne kopi mange ri Indonesia.
Indonesia iamiantu sala sekrena pa masok kopi lekleng paling gakga rio mariolona sanggengna ri kama kammayya anne, sala sekrena ri kampong ri Indonesia pa pasok kopi iamiantu kapupaten Toraja, koko kopina ri kampong anne aktampa ri daera pagunungang. 

Topic: food & beverages
Sebelumna la aklampaki mange ciccinik pertandingang olahraga, paralluki rolo’ tinro, pagannaki jang tinrota. Annemi jai naanggap biasa taua padahal sanna’ pentingna anne punna la aklampaki ciccinik. Apalagi biasa taua punna nau’rangi tojeki kua la mabgeci nacinik atlet paling nangaia, biasa tena kulle tinro ri bangngia, mingka parallu duduki u’ramgi kua kagassingangta panjari nomorok sekre. Passangmi sannang ring kalengta sollanna punna mange maki ciccinik, kulleki pasuluki ngasneg sumangakta akgora, kulleki lumpa’-lumpaM pole punna erokki, makka’-makkalak surang agangta ngaseng, njari ni nikmati tojengi anjo pertandingang olahragayya. Punna tena ki tinro sebelumna, nassami dodongi pakkasiakta ka mangngangi nikasiak kalengta ngaseng, dodongi pole nicinik kamase.

Topic: sports
Kinne niak pilleng erok kucinik, judulukna iareka “The Glory”. Lekbaki kucinik cuplikanna ri tiktok, Song Hye Kyo akkarena konjo njari parallui kucinik, ka punna iya akkarena, pasti ga’gai pillengna. Anne carita niak baine allo-allona nisessa siagang urang sikolana. Nibambangi bukkulengna, nipolongi u’na, nijaguruki rupanna, nisikkoki limangna, pokokna allo allona nisessa kamase. Akjammaki ri gurunna, mingka gurunna tena napeduli, nasabak anjo tau assessayya, loe doekna tau toana, njari sanging nilindungi siagang gurua, anjomi nabarani dudu amma’ji. Njari anne baine nisessayya, eroki nabalasak anjo ngaseng urangna. Punna anjamami, eroki nabattui sekre-sekre nampa nasessa tongi anak-anakna ngaseng sollanna nakasiak tongi antekamma pakrisikna punna nisessai taua. 

Topic: leisures
Bulang laloa niak urangna Riska battu ri Surabaya, mange akjappa-jappa ri mangkasarak siagang andikna, ka lekbaki ngalle cuti ri kantorokna. Nitalipongmi anne Riska siagang anjo agangna battua ri Surabaya, eroki bedek niagang akputa’-putarak cobai kanre-kanreang khasna mangkasarak. Njari anne Riska narekomendasikanmi mange aklampa ri Pantai Losari nganre pisang epe’. Nakuai Riska anne pisang epeka kanreang paling nangaia Riska njari erok tongi napacoba agangna. Wattunna nacoba anjo pisang epeka, langsungi ta’muri-muri agangna Riska, nasabak nyamangi nakasiak, niak pole kasiak durianna sikekdek. Nakuai punna tala bariji, eroki naroko’ nampa naerang mange ri kampongna sollanna nacoba tongi tau toana ri Surabaya ka tena nibalukang kanreang kammayya anne konjo.

Topic: food & beverages
Ri Sulawesi Selatan loe dudu tampak wisata alang. Salah sekrena iamintu Taman Nasional Bantimurung niaka ri Kabupaten Maros, Sulsel, 50 km battu ri Kota Mangkasarak. Tampak wisata jeknek taccolorok sanggena museum palla-palla. Anne tampaki biasa tommi nibattui tau pantarak battu ri negara maraeng. Tania jeknek taccolorok siagang museum palla-pallaji kulle nicinik kinne, mingka niak todo’ balang arengna Toakala. Kabara’na niak appulo juta spesie palla/palla iareka tallasak ri anne tampak wisatayya. Injomi kulle nisa’buk tongi ‘Kingdom of Butterfly’. Punna erokki antamak ri Taman Nasional Bantimurung, pasadia memangki doek antamak, 5 sa’bu sitau. Kulleki mange akjappa-jappa siagang urangta ngaseng atau sipammanakangta punna bajikmi cuacayya. 


Topic: leisures
Punna narapikmi allo bangngina sannenga, akkumpulukmi ngaseng anjo anak muda nangaia bala’ motorok. Akkumpuluki mange ciccinik bala’ motorok ri lapangang lekleng seruni. Sikali siminggu anjo pangngai motoroka mange nacinik bajik-bajik antekamma jagona anjo ngaseng taua. Sitojengna jai tau mantanga ri ampikna anjo lapanganga, tena nangai niak pakgaukang kamma anjo alasanna napaui kua gekgerek dudui sa’ranna. Biasa taua erok injai tinro allo mingka ambangungmi nasabak gekgerek duduk sa’rana motoroka. Njari nakuai anjo ngaseng pamotoroka, tea maki larroi bu, ka paling sallo mi antu rua jang gekgerak, lekbakna intu tenamo, minggu ri dallekangna pi issedek na niak njari passang tommi mange kamase apalagi nangai ji anjo pabaluk-baluk niaka ri ampikna lapangang ka lakui issedek baluk-balukanna. Apa mamo punna sikaliji siminggu.

Topic: sports
Biasana mange ka liburang ri allo minggu siagang bijangku, totoa ku na andikku punna allo liburu’ kita ngaseng mange ri Pantai Tanjung Bayang siagang ngaseng. Tena ja na bella Jarak na pantai battu ri balla ku sikamma se’re jam ji ri perjalanan. Anngerang tomma ki karpet ka erok ri mempoi ri pantai poe. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala. Nyamang mentongi punna lampa ki siagang bijang ta ngaseng kulle ki panjari kenang-kanangi.

Topic: leisures
Punna biasaki kasiaki kamma nyeri sendita atau lammai ototta, apalagi rungka kijaki, anjo artina kalengta parallui olahraga. Pakgaukang kamma engka’ bebang kullei nabaliki napa gassingi ototta siagang bukuta sanggenna kulle natopang kalengta lakbi bajik siagang akgauk kulle manna kemaeki. Kassaki jappa-jappa siagang maraenga pole. Kassaki ototta punna biasaki olahraga, gassingi pole nikasiak, tena na dodong. Iya ngaseng bajik nikasiak, nganre bajik, tinro bajik, pokokna iya ngaseng bajik. Buku’ta juga tena na lamma, kassaki manna apa nigaukang. Anjomi kabajikanna punna tau nangai olahragayya. Tenaja parallu sallo, manna tallu pulo menitji lalang siallo. Punna assolong-solongmi songokta, bajikmi intu, sannangmi pakkasiaka njari la bajiki tinroa.

Topic: sports
Malino iyaa mii antu sekre kelurahan niaka ri Kecamatan Tinggimoncong, Kabupaten Gowa, Sulawesi Selatan. Anne daerah niaka ri 64 km battu Kota Makassar lampa ri olo Mangkasarak ka Malino anne anjari sala sekre tampak objek wisata alam antu anjari tampak ni ngai na taua punna eroki jappa jappa, iyaa tong mi poeng masyarakat Sulawesi Selatan atokah tau battu luarak propinsi. Anne tampa na Malino, jai ramang wisata, jai pokok pinus sanna tinggi na akbarisik ni saklak saklak na gununga siagang lemba. Lalang na antu naika siagang jai pamengkang na antu ki laloi gunung gununga siagang lemba lemba bajika singkamma tong gambarak nicinik, na bawa ki lampa mae ri kotana Malino. Anne kawasanga ni sakbuk ki anjari kawasan rekreasi wattuna inji jaman na Belanda niak ri Indonesia. Malino jai gunung gunung na antu mi panjari bajiki nicinik siagang pokok pinus.

Topic: leisures
Ri 6 oktober 1993, mega bintang na chicaho bulls, Michael Jordan na umumkan kaleng na pensiun mi battu ri kompetisi basket profesional ka. Padahal anjo taunga, Michael Jordan beru beru na bawa tim na nagappa trofi juara NBA sekaligus na cetak three – peat (tallu gelarak juara secara berturut turut) lekba na natumbangkan Phoenix Suns lalang pertarungan anjo berakherek ri game ke annang (6). Lalang perhelatan na anjo final ka todong Michael Jordan na gappai gelar Finals MVP make torehan statistik fenomenal. Michael Jordan na kana punna iyaa na putuskangi pensiun kah lanyak mi gairah na karena basket ni susuluk pembunuhan na bapak na , James Jordan ri Juli 1993. 

Topic: sports
Dunia passadia kulinerka anne ri industri kanreang, katering, restoran, kafe, ga'dean ca'dia jai tau anggaiki ri Indonesia, baji ri skala ca'dia siagang skala lompoa. Anne kondisia anjari nilai patunggallang nakembangkan perekonomiyanna negarayya. Punna ero'ki berkembang anne kulinerka appare kegiatan wirausaha. Punna ero'ki ri angkatki kanreang ri daerayya nia' cara-carana. Makase're wajikki dipasiapkan baji'baji punna ero' naakka' kanreang asli daerahna. Makarua anne rikelolai usahana ri maraengna pembiayaanga, perlengkapanga, karyawanga, siagang maraenga. Makatallu, wirausahayya anjo wajikki nia' keahlianna analisis perkembangan le'bakka rigappa iapa rievaluasi. Makaappa, pappikirrang kreatifka siagang inofatifka ributuhkangi nadukung wirausahayya napabaji' usahana. Ri wirausahayya kate waji'ki nasareang pelayanang baji'bajika ri pelangganga.

Topic: food & beverages
Jai balla' kanreang tamparanga punna mae ki' ri mangkasara'ka. Punna cipuru'ki, ri ampi'na kassi losari nia' jai balla kanreang tamparanga. Ri balla kanreanga jai ribalu ju'ku segarka, jai sambala'na siagang kanreang maraeng dijamingi taua naku'ku tarussu'ki ri kota anging mamiria anne. Makasae're ri balla kanreang new losari ri cendrawasih anne nakana taua baji'ki pelayananna, tangkasa'ki kamara' je'nena siagang nia' ruangan pakaluru'na. Nia' tong balla kanreang tamparanga Apong, rinjo ka'jalaki balinna nasaba' kulle ammilei langsung kanreang timboangna tallasa' injiki. Batena ripallu kullei ritunu, ripare sop nyamang ngasengi. Manna ritunu tena rampa nyamangi siangang tena na manyyarak, sop juku'na nyamangtongi nasaba' kanreang timboangna tallasa' inji nampa ripallu. Otak-otak Juku'na nyamang tonggi punna attayangki kanreanga sanggenna tena narekengi siagangmi nakanre otak-otakka.

Topic: food & beverages
Ohiyaa, kah anjo ka tallu tallu na anne ustadz ka ballak na ri luarak kota ku, nakke kadang ku cinik cinik ji ceramah na ri internet. Punna nakke, ku langngerek ceramah na malo ri internet antu tena ja na masalah salama tena na sipolong polong jari na sinappe kulle na battuang miskonsepsi. Anjo internet ka anjari sebagai media ji. Oke pakarammula mi tena na si sambung. Mingka inti na toh, punnai ustadz favorit antu tena ja na ngapa selama na tena ni fanatik duduk sanggeng na buta ki siagang ni remehkan ustadz maraeng nga. Prinsip ku nakke selama ustadz ka anjo jelasak ji ilmu na nakke kulle ja langngerek ki ceramah na. 

Topic: religion
Jaiji olahraga kulle napilei anak-anaka ri sikolana, niak bulutangkis, tenis, lari, pokokna anak-anaka mami ammilei. Mingka injo arengna olahragayya jai jenisna, niak olahraga iareka parallu niawasi ri tau toana, ka bisa punna olahragami surang agangna, akbesereki punna mangngangmi atau punna niak nibeta. Iamintu parallu niajarak tassikekdek anak-anakta sollanna kulle na isseng kua injo arengna olahragayya nassami niak ammeta niak nibeta, anjomi nikua proses. Punna erokki bajik, pauangi kua tenaja na ngapa punna nibetai sollanna kullei appilajarak sanggenna pila’ bajik batena olahraga. Punna sanging ammeta tala bajik tongi ka tena appilajarak punna antekamma batena ambangung punna mattungi salla’. Battu cakdi memangji parallu nipaisseng kammayya anjo sollanna kullei bajik panggauknna lompo salla’.

Topic: sports
Kevin Sanjaya harus na rasakan penollakang sanggengna ni ia lekbak nianggap sebagai pamaing tena na ammiliki potensi, sebelum akhirna ia anjari ganda putra nomor sekre ri linoa kamma anne. Iangaseng penggemar bulu tangkis ri linoa pasti akan mudah anciniki Kevin Sanjaya kamma anne sebagai pebulutanggis ganda putra nomor sekre ri linoa, assiagang Marcus Gideon. Mingka singkamma loe kisah sukses maraenganna. Apa na gappayya anne Kevin Sanjaya tania sesuatu instan. Niak proses parallu ni laloang burakne kalassukang 2 Agustus 1995 anjo. Proses niaka kenyataanna ni awali battu ri kisah tena na gampang, ia sempat ni tollak lalang seleksi siangang ni anggap sebagai pemain tena na ammiliki potensi siagang gagalak ri mulanna. Kisah anjo pakaramula ri taung 2006. Wattunna Kevin umuruk 11 taung amminawang seleksi untuk antamak mae ri klub PB Djarum ri Kudus. 

Topic: sports
Angnganre buah-buahang iareka salah sekre kebiasaang parallua nigaukang allo-allo, sollanna kullei natongkoki gizi siama’ lalang batang kalea. Apalagi ka ruang taungki anne tallasak siagang pandemi Covid-19, loe tau napinrai pola kanreangna njari lakbi bajika. Buah iareka salah sekre sumberek mikronutrien (vitamin siagang mineral) sanna’ bajikna mange ri kalengta. Punna ibarat oto, anne mikronutrienka singkammai oli. Njari punna niak sumberek energina mingka tena olina, tenaji na kulle jappa anjo otoa. Njari sanna’ paralluna angnganre buah-buahang allo-allo. Tenaja na parallu loe, yang penting niak nikanre buah-buahang manna sekre siallo. Loeji pole jenisna, katte mami pilei buah apa erok nikanre. Maeki ngaseng pabiasai nganre buah-buahang.

Topic: food & beverages
Bento kanrejawa kulle ni suro parek sannak lammorok na. Tappak ki punna niak korean bento kanrejawa anne 25 sabbu allinna? Tojenga tena ku balle balle, nampa erok erok ta suru parek gambara ni eroki yaa. Langganan ku tojeng anne, rasana poeng nyamangi singkamma kanrejawa jaia mentega na. Ri instagram ji abbaluk, tena niak pa warung na , anne arengna @adisbakery16. Nihonmaru Ramen sikedde bella battu mae UNAIR (ri kayoon siagang CW) mingka anne nahh harusuk ki ni coba lah, tena ja na singkamma nyamang na seirock atoka hakata memang mingka punna rinne ki kulle ni coba okonomiyaki cumik cumik na, nasabak nyamangi.

Topic: food & beverages
Sanging cerak mamo assolong battu ri bawana kamase, wattunna akkarena basket Anca, sumangak mamo lari mange pantamak bola, lakbirimmi ammeta, mingka tena sallo mattungi kamase, tassentaki bangkenna ri kaderayya, langsungi tattuntung rupanna, ceraki kodong, lannyaki giginna rua. Nakuai ammaka, anjo ngaseng kajarianga tala niak issengi apa la tabaki, kemae siagang tettek sikura natabaki, mingka punna kajariangmi kamma anjo, paralluki liba ngalle tindakang. Talipongi ballak garring sollanna kulle angngiring oto ambulans, lekbakna anjo pammantangi rong cerakna ammake apakah antu naung sollanna tena na jai dudu assolong cerak kamase. Terakhir ki sareangmi dottoroka apa bajik nagaukang sollanna pasti na issengji apa musti nagaukang towwa.

Topic: sports
Lalang lampa mae ri Kampong Korea Bandung anne sanna gampang na, sabak kulle ni maloi oto siagang motorok poeng. Katte kulle tong jaki make petek petek anjo maloa ri kawasan anne kamma petek petek anjo jurusan Ciwastra – Cicaheum, Binong – Kalapa, siagang Riung – Dago poeng. Lalang lampa Kampong Korea Bandung nga anne kulle ni laloi mae rua pakkebok. Antu mi pakkebok sekre Taman Kiara Artha ri Jl Kiaracondong. Nampa punna erokki malo pintu rua kulle ki malo ri Jl Banteng battu mae Jl Jakarta. Punna mallaki sala lalang katte kulle make Google Maps / Waze. Kulle tong jaki iya poang ri tau kana malo kamae bajik punna niak tau ni cinik kulle ni kutaknang.

Topic: leisures
Nabi Yusuf iareka anak buru’nena Nabi Yaqub, sanna’ gammarakna, bajik tommi pole panggaukanna. Carita paling terkenalna anne Nabi Yusuf wattunna nipelaki surang sari’battangna ngaseng. Nabi Yusuf nipantamaki lalang sumur toa nampa nibokoi ri sari’battangna ngaseng. Lekbakna anjo, sari’battangna apparek carita, akballe-ballei ri manggena iareka Nabi Yaqub. Nakanai kua Nabi Yusuf matei nikanre rj macang. Sikura taung lekbakna anjo, Nabi Yusuf, ni engkaki anjari pejabat nampa sibuntuluk issedek surang sari’battangna. Nabi Yusuf langsung napammopporang panggaukangna sari’battangna riolo. Nabi Yusuf lekbak tongi ni pitnah ri Zulaikha, bainenna pejabat sanna’ jai doekna, nangai Nabi Yusuf ka gammarak dudui. Nasabak teai Nabi Yusuf ri Zulaikha, ni pitnahmi nampa nitarungkui kamase.

Topic: religion
Anjo lokasi na Je’ne naung Bantimurung niak ri Taman nasional Bantimurung. Alamat na ri Kecamatan Bantimurung, Kabupaten Maros, Sulawesi Selatan. Punna erokki mange ri Bantimurung na tena niak oto ta kulleki naiki pete-pete. Punna battu ri mangkasara naik petet-pete mange ri terminal na Daya. Nampa naiki poe pete-pete tuju na ri Pangkalje’ne na naung maki ri Maros. Punna niak maki ri Maros kulle maki naik pete-pete tuju na ri Bantimurung. Nampa kulle naung maki ri dallekanna anjo niak patung palla-palla lompo ri rateanna gapura je’ne naung bantimurung tena sallo ri gappa tommi patung monye’ lampo ri cini. Anjo lambang na palla-palla ka anjari nilai sejarah na ka anjo tampa wisata na ri juluki areng The Kingdom Of Butterfly.

Topic: leisures
Sultan Hasanuddin maknassa karaeng battu ri sombayya ri gowa antu niassengi siagang tantanngi arewai Balandaya ri wattu panjajahang. Anne tummalabiritta karaeng ganarai maka sampulo anngannang. Sultan Hasanuddin taena nitanggaki monopoli Balanda siagang pole ampa'kase're sombayya sombayya ca'di niaka ri ampi'na poro appatanjaria bala-bala Balanda akggassingang Sombayya isilang Gowa. Tummalabiritta agappai akgassinngagna siagang lanri pallaki nagassinngi. Iya anggappai gallarrang si Jangang Jago battu ri Iraya, siagang anjari salase'rena pahlawang nasionalak. Sultan Hasanuddin amimpingi bundu siagang sekutuna anggewai pamarenta VOC ri taung sisa'bu annang ratu' annang pulo. Ri lalang anjo bunduka, Balandayya ribantui siagang kasombaang Bone oloangna le'ba ribeta. Pasukanna anne Sultan Hasanuddin pun metai nabeta joakna Balandayya siagang sekutuna, kulle tongi doalle rua kappala' Balandayya.

Topic: religion
Kamera jeknek iareka kamera kullea nataba jeknek, kulle ji basa. Anne kamera kulleji niballi nampa nipasang ri kamera HP ta nampa nirokok plastik. Njari anne kamera jekneka jai napake tau nangaia a’lange-lange, asselang, njari kulle ngasengi nicinik anjo jukuka rawa. Biasana ballinna tergantung sikura lalangna kulle antamak ri jeknek anne kamerayya. Tenaja na kakjalak dudu iyya, nasabak lakbi sikekdeki piturna anne kamerayya. Injomi punna erokki mange liburang ri tamparanga, bajiki punna ki pasadia memangmi kamera jeknekta sollanna pila’ rannuki mange riburang. Asselekna tea maki kutaknangngi, sanna’ ci’nongna, jelas ngasengi nicinik anjo niaka lalang ri tamparang. Kulle tongki pole ciniki juku allalo-lalo ri dallekangta. Pokokna bajiki punna niak todo’ kamera jeknekta njari punna aklamki nampa nia ko’langna, kulle jaki pakei.

Topic: technology
Akkarena a’raga bola ri karenai sanggeng ta manngang. Biasa na andikku riolo wattu ca'di akkarena sanggeng na magaribi poe sassang mi langi'ka, ri kallarroi pi ri ammakku nampa ammotere ki. A' raga bola anjo salah se're a'raga jai tau karenai utama na bura'ne biasana ri karenai ri 12 tau niak tong kadang tim cadangan na. Jai klub na lompo ngai ri Indonesia. Ri karenai ri wattu longgar, ri karenai poe ri ngaseng na tau baji' tau toa, tau muda na ana'-ana'. Biasa na ri karenai ri sore allo ri lapangang ri rampi' balla tapi mana bari'basa na allo bangngi akkarena tonja ki.

Topic: sports
Awalak na battu sekre Video wawancara ri tiktok (kulle kapang ni atorok ji). Niak ananak caddi inji antu accewek cewek siagang nongkrong ri taman dukuh atas rampik na Stasius Sudirman. Anne Video aa ni parek ri Kutipanx ri tiktok. Lekbak na jai video wawancara tenyata jai anne ananaka battu ri Citayam, Bojong Gede, Depok, siagang Bekasi. Battu na anne ananaka mae ri Stasiun Sudirman bella nampa anne anjari bajik ni cinik. Niak komentar ri media sosial “Citayam Fashion Week” singkamma niaka ri Paris atoka New York, maraeng na tau ri Citayam Fashion Week antu tau tau rawa ji kodong ananak jai tena niak apa apanna.

Topic: leisures
Punna erokki relaksasi kalengta, kulleki ammake yoga mat. Anne gerakanna yoga napareki kalea kulle lakbi bajik nikasiak punna nigaukangi apa sanging nigaukkang allo-allo. Tenaja parallu niboya anjo gerakang sukkaraka untuk yoga, intumi gerakang biasayya kamma cobra pose siagang maraenganga. Tala anjoji pole, kulleki ammake anne yoga mat punna olahraga maraengki sollanna jai ji kabajikanna, tania anjo ji bawang olahraga biasayaa nigaukang. Biasa tau napake tongi stretching atau punna eroki napacakdi battangna, ammakei yoga mat. Punna erokki suasana berua, ki erang mami anjo yoga mat ka mamge ri biring tamparang nampa konjoki olahraga yoga atau kulle tongi punna kierangk ri taman ampik ballakta, assalak teai ri ballakna mantan.

Topic: sports
Ri kelasna Fadli, naguppai allo araba jadwal olahragana. Nasambei mi anne baju sikolana anjari baju olahraga, sannang dudu nyawana punna olahraga ka kullei akkarena basket sanggenna mangngang. Akkumpulukmi anne surang agang basketna ngaseng, nampa na bagei anjari rua tim. Lalang ri sekre tim nga niak tallu tau akkarena njari totalakna ngaseng annang taui akkarena. Mui’-muiki anne doke’na Fadli punna la akkarena basketmi nasabak jai baine cinik-ciniki. Ri sikolanna anjo olahraga basketmi paling jai tau ngai’i njari punna jagoki akkarena basket, jai baine ngaiki. Akgora-gorami mange injo bainea punna niak sekre pantamak bola. Apalagi punna Fadli appantamak, langsungi ricu ngaseng ka sanging tallu poin nga na guppa. Intumi jai todo’ baine nangai ciccinika ka sanging buru’ne gammarak anjo jagoa akkarena basket, tinggimi pole.

Topic: sports
Zimmerer iareka salah sekre peneliti, lekbaki napau kua jai passabakkang ngurana niak usaha tena na sukses. Nakuai saba’ palung pertama iamintu nasabak pengusahayya tena kulle na kontrol doekna ngaseng, na paccampuruki doek usahana siagang doek pribadina. Padahal anjo ruayya tena kulle nipassekre, parallu ni sa’lak sollanna kulle ni isseng sikura sawalakta atau rugita. Lekbakna anjo tampak usahata todo’ parallu niperhatikang. Biasa tau niak usahana, misalna kanre-kanreang, ga’gai kasiakna mingka punna nibattui tampakna, anu gang cakdi, nisawalaki antamak otoa, anjomi biasa parek kuttui nibattui ri taua. Njari parallu memang tongi bajik tampak usahata todo’ sollanna bajik tongi balu’-balukangta na laku ngasengi toh.

Topic: business
Anne antamakmi bulan ke 6 nakke anjama ri Kuningan, lebih tepatna ri jl HARI Rasuna Said. Nakke nampapa beru lekbak ni wisuda, beru lulusuk ri bulan salapang. Rasanna mula-mulanna sannak rannuku, sabak bida jamangku ri tampak elit siagang gedung-gedung megah. Urang-urangku pung loe ampuji-pujia kulle anjama ri tempat elit anjo sumpaeng. 
Iya memang kanjo taungna rapih-rapih tengkasa loe bule’na. Mingka loe tongki tau battu ri penampilan kacinikangna biasa biasa saja. Sannaka ku kagumi kanne, loe tunanetra anjama anrini. Punna wattu nganre allo setidakna niak 3-5 tau tunanaetra ku cinik nganre ri semacam foodcourt ri mega kuningan. Siagang paraia pasti niurang oleh urang-urangna, singkamma ni tuntun. Anne pamandangan napareka cukup kagum terlebih siagang urang urangna setia angurangi siagang mengarahkan jappana. 

Topic: business
Lima taungmi akbaluk-baluk lasuna kebo’ Asrul. Akkarung-karung naballi nampa nabalukkangi tassikilo. Ri allo arabayya, lekbaki issedek ammalli tallu karung lasuna kebo’ nampa nabolik ri bokoang ballakna. Mukona kamma anjo, sannaki bosia. Lekbakna mangngaribi nitalipongi ri bainenna kua hati-hati nasabak tala ammari memang anne bosia. Tena sallo, anjo binanga ri bokoang ballakna Asrul, aklumpai dende, na allei anjo ngaseng butta ri bokoang ballakna, lasuna kebo’na taerang tongi ri jeknek aklumpayya. Sanna takkallasak nyawana kamase nasabak nampai pasuluk modalak issedek, lannyakmi anjo balu’-balukangna, buttana todo’ lannyak naerang jeknek. Njari nipauangi ri bainenna, tenaja nang ngapa ka la nikurami. Mange maki sambayang pala’ petunjuk ri Karaengata’ala.

Topic: business
Allo-allona anne Jamal mange aklampa ri ballakna Saka, punna lekbakmi sambahyang Asara’ pasti aklampami. Ri allo Araba, la mangemi anne Jamal ri ballakna Saka, nikutaknangi surang ammakna kua apa nuparek ri ballakna Saka. Napaumi Jamal kua mangei olahraga. Niak dumbellna Saka njari allo-allona mange konjo. Akkutaknangmi issedek anne ammakna kua apa anjo dumbell, njari nakana mi issedek Jamal anjo kullea ni engka’-engka’ sollanna timboi otoka ri limanta. Kamma Ade Rai, niissengji nikanayya Ade Rai? Nakana pole ammakna tea mako kamma Ade Rai, manna kodi antekamma tanjaknu tetap jako kungai nak. Langsungi dangngalak ulunna anne Jaka, nakuai alele ammak toh batena mamo padangngalak ulu, aklampa ma deh, sebelumna naiki cerakku nipakamma ammak.

Topic: sports
Polytron na sematkangi teknologi soft start mae ri AC Smart Neuva Pro (450 watt ri tipe PAC05VZS/0,5PK) antu sirkuit na pengendali arus listrik ka barak anjari sannak hemat energi na siagang eco friendly wattu na AC na ni pa rinra. Anjo teknologi na ni sematkanga ri AC Smart Neuva Pro battu ri anne Polytron nga, penggu na tena na parallu mo repot repot na otak atik anjo suhu na barak kulle sejuk ruangan ta. Kah anjo AC caradde mi ni lengkapi siagang fitur na padingin antu kulle na sesuaikan siagang luarak na ruanganna. Kah sanging na sesuaikangi kondisi na, jenisik na anne AC yaa kulle na tekan biaya listrik na ni bandingkan siagang AC Konvensional. 

Topic: technology
Tea laloki sanna’ dudu bateta ammakeang punna nampaiki atau beruki antamak kantorok. Jai biasa tau, nasabak eroki napaccinikkang ri taua kua gammarakka nakke, atau bajiki bateku ammakeang, jai dudu napake ri kalengna, anjo kullei nakareki tau pongorokki. Bajiki punna akkutaknang memangki siallo sebelumna mange ri HRD ta kua baju antekammayya biasa nipake ri kantorok. Nasabak maraeng kantorok maraeng tongi biasa baju kulle nipake. Atau kulle tongki akboya ri internetka kua baju apa kulle napake tau beru antamak ri kantorok. Bajik punna ammakeki baju sesuaia aturang siagang nyamanga nikasiak, bajiki nikasiak akgioka, akjappa, punna tena ningai anjo bajua, tea maki pakei manna ga’ga antekammai.

Topic: business
Teaki assirik sirik kutakna apa apa kulle ni gappa rinjo hoteleka, hoteleka pasti na sareki jai fasilitas kah tamu na ki. Mingka, tena na ngaseng fasilitas niaka ni sareki gratis tena ni bayaraki. Jari punna teaki takbangka sinampe tagihan ta jai punna erok maki suluk, bajik na kutaknang mi anjo tau hoteleka apa apa niaka ni pasadiang ri kamarak, punna ragu ki kutaknangmi apa apa antama mo ri lalang paket ta wattu ta erok antama. Ki jagai sikap ta punna sikbuntuluki tau, mantang ri hotelek tea ki takbangka punna tiba tiba niak ni buntuluk tau penting singkamma pejabat ato artis. Katte parallu ki jagai sikap ta wattung ta sikbuntuluk apalagi punna ni ngai anjo taua. Ki hargai tongi privasi na taua.

Topic: leisures
Lari anjari salah sekre olahraga wajibka ri sikolayya riolo. Punna narapikmi jadwal olahraga laria, bussangmi nakke nyawaku ka kusawalaki laria, posoja kusakring. Njari niak sekre wattu anne, natabai kelasku jadwal lari lima kilo. Pakaramulana anne larija surang agangku, wattu narapiki pa’belokanga, akkioka becak nampa kudongkoki. Kukanai ri tukang becaka kua pelang-pelang maki daeng, tenaja ku karo-karo. Nagoraima anjo ngaseng agangku laria. Wattu ammanimi ri sikolayya naungma ri becaka nampa kubasai rupangku sollanna nikareki songok. Nampa alasamma kamma tau posi lekbak lari. Biasa parallu mentongi nipake pikkiranga punna olahragaki, yang penting tena na issengi gurunnu sollanna tena nasareangki nilai kodia. Mingka sisikali tonji kulle ki pake anne trik laria, teaki allo-allo na kipake nasabak anu bajikji bage kalengta punna olahraga, bajiki ka assuluki songoka.

Topic: sports
Nokia 3310 “reborn” anne iamiantu pakaberuanna battu ri Nokia 3310 riolonganna mingka tetap na pertahankan desain assingkamma 3310 aslina, tombolok numerik, siagang game Snake sebagai nilai balukang ponsel anne. Perubahan ri Nokia 3310 reborn niaka paling mencolok iamiantu ri bagian layar niakmi berwarna layakna ponsel ri pada umumna. 
Layar Nokia 3310 reborn ammiliki diagonal 2,4 inci siagang resolusi 320 x 240 piksel, dukungan dual SIM-card, siagang slot kartu memori micro-SD. Nokia 3310 reborn kulle nigunakan untuk berselancar ridunia maya menggunakan Opera Mini, appilangngeri radio, accinik-cinik vidio, sanggengna akkarena game maraeng. 
Betrei Nokia 3310 poeng na panaik kapasitas, battu 900 mAh ri versi sallo anjari 1.200 mAh ri varian beru. Ri Indonesia, riwattua Nokia 3310 reborn niperkirakan siagang harga paling lammorok iamiantu simata Rp. 650.000.


Topic: technology
Manna nai nassami eroki punna iso’ anging bajika allo-allona siagang napalannyaki limbu’buka lalang ri ballaka. Kulle jaki akboya pakakkasak ballak nikuayya air purifier. Anne pakakkasaka bajiki nasaring anginga anjo rakmasaka sanggenna anging lalang ri ballakta tangkasaki nampa nyamangi ni iso’. Nassami anginga tangkasaki antamak lalang ri kalengta nampa gassingi pole katangkasangta. Maraenganna injo, anne pakakkasak air purifierka kulle tongi na saring pirus, batteri siagang gas kimia anjo bahayya punna naiso’ki taua, annemi biasa nataba tau poso, tena na bajik punna antamaki lalang ri kalengta. Ballakta todo’ lakbi tabgkasaki nampa lannyaki anjo ngaseng limbu’buk alusuka. Nyamang tongi pasti nikasiak lalang ri ballakta.

Topic: technology
Basreng (battu mae akronim bahasa Sunda : baso digoreng, baso ni sanggarak) iya mintu kanrejawa khas Sunda niparek battu mae basso jukuk ni irisik tipisik tipisik nampa ni sanggarak. Basreng kulle tongi ni sare lada passe. Biasanna pabaluk basreng nga kamma anne na sarei rasa passe siagang tena na passe, niak tong ni sare daung lemo lemo niak tong keju, rumput laut, polosok ji tena na make apa apa jai pokokna jenisik na. Maraeng variasi rasanna, anne basrenga kulle tongi di sanggarak sanggenna kalotorok niak tong satangnga kalotorok mingka rasanna jepeki punna ni kokko. Mingka nakke labbi ku ngai passe.

Topic: food & beverages